Rosa Cobo: «El capitalisme neoliberal té un projecte per a les dones en aliança amb el patriarcat: convertir-nos en servidores sexuals, reproductives i laborals»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2020/10/2q/congres-investigacio-genere/&url=/com/noticies/2020/10/2q/congres-investigacio-genere/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2020/10/2q/congres-investigacio-genere/&url=/com/noticies/2020/10/2q/congres-investigacio-genere/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2020/10/2q/congres-investigacio-genere/&url=/com/noticies/2020/10/2q/congres-investigacio-genere/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2020/10/2q/congres-investigacio-genere/&url=/com/noticies/2020/10/2q/congres-investigacio-genere/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Rosa Cobo: «El capitalisme neoliberal té un projecte per a les dones en aliança amb el patriarcat: convertir-nos en servidores sexuals, reproductives i laborals» El IV Congrés Investigació i Gènere a la Universitat Jaume I ha donat difusió als treballs de recerca i innovació docent en estudis de gènere

21/10/2020 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ congres-investigacio-genere Rosa_Cobo](/com/noticies/2020/10/2q/congres-investigacio-genere/Rosa_Cobo.jpg)](#)

La Unitat d’Igualtat, en col·laboració amb la Fundació Isonomia, ha celebrat la quarta edició del Congrés Investigació i Gènere a la Universitat Jaume I amb l’objectiu de promoure i reconèixer els treballs de recerca i innovació docent en l’àmbit dels estudis de dones, feministes i de gènere.

Rosa Cobo Bedía, professora titular de Sociologia de Gènere en la Universitat de la Corunya, ha sigut l’encarregada d’oferir la conferència inaugural sobre «La quarta onada feminista i la violència sexual», una onada sobre la qual ha destacat el paper del ciberactivisme i la importància de combatre l’aliança entre capitalisme neoliberal i patriarcat per a acabar amb l’explotació sexual i econòmica de les dones.

En la seua intervenció, Cobo ha fet un repàs per les diferents onades feministes i ha reivindicat la importància dels més de tres segles d’història del moviment feminista com a factor clau per a la seua legitimitat política. Pel que fa a la quarta onada que s’està vivint actualment, ha assenyalat que per primera vegada és un moviment global i de caràcter intergeneracional. Així mateix, ha destacat una característica nova: la realitat de las xarxes socials i el ciberactivisme. «Les dones feministes d’aquesta quarta onada no sols executen la seua militància al carrer, la universitat o els espais polítics, sinó també a les xarxes socials, que s’han convertit en un lloc privilegiat per a exposar el nostre projecte polític i la nostra proposta d’emancipació», ha apuntat.

D’altra banda, ha explicat que aquesta onada ha sigut una resposta inequívoca a la reacció patriarcal que es va desenvolupar a final dels anys 80 i que es va consolidar en els 90 arran del feminisme radical dels 70. «La reacció patriarcal col·loca les dones en una posició defensiva, però en aquesta onada s’ha convertit en ofensiva. Al llarg de dècades hem intentat no perdre els drets aconseguits i avui no sols tractem de defensar eixos drets, sinó que hem col·locat noves vindicacions polítiques en l’agenda feminista i estem polititzant fenòmens socials que pareixien naturals, com ara la bretxa salarial o els treballs de cura», ha assenyalat Cobo.

En aquesta línia, la professora ha fet referència a un element clau perquè haja esclatat aquesta onada: la presencia del capitalisme neoliberal com a font inesgotable d’explotació econòmica per a les dones. «El capitalisme neoliberal té un projecte per a les dones i el té en aliança amb el patriarcat: convertir-nos en servidores sexuals, reproductives i laborals», ha afirmat. Sobre aquesta qüestió, Cobo ha assenyalat que la violència sexual és el cor de la quarta onada, «que té la grandesa d’haver fet un mapa ample de les múltiples violències sexuals de les quals som objecte les dones, però que també ha identificat analíticament i políticament l’explotació econòmica i el significat històric que compleix el capitalisme neoliberal en la precarització de les vides de les dones».

Com a conclusió, ha exposat algunes de les tasques que s’han de dur a terme des del feminisme com són desemmascarar aquesta aliança entre patriarcat i capitalisme neoliberal, construir una cultura i unes pràctiques d’aliances polítiques entre les dones i preservar l’autonomia del moviment feminista.

En el congrés també s’ha presentat el IV Premi Investigació i Gènere de la Universitat Jaume I en les diferents modalitats, uns treballs que també s’han exposat al llarg de la sessió, entre altres comunicacions. 

En la modalitat d’Investigació i innovació s’ha guardonat el treball «Alfabetización mediática para la igualdad: entrenar a futuros profesionales de la comunicación a través de un Festival de Eficacia Cultural» d’Eloísa Nos Aldás i Alessandra Farné. En la categoria de Projecte d’investigació el premi ha recaigut en les investigadores Eva Cifre Gallego, Laritza M. Machín Rincón, M. Pilar Domínguez Castillo, Mónica Segovia Pérez, M. Pilar Laguna Sánchez, Leire Gartzia Fernández i María Vera Perea pel projecte «Ajuste de la identidad de género propia y del puesto y salud psicosocial en mujeres directivas: un avance metodológico y conceptual».

El premi en la modalitat de Tesi doctoral ha sigut per al treball «Estrategias educativas de construcción de paz con perspectiva de género en comunidades indígenas de Amealco de Bonfil en el Estado de Querétaro, México» de Elvia González del Pliego Dorantes. Quant a la modalitat de Treball Final de Màster s’han guardonat dos treballs:  «Voces desde el margen: luchas de mujeres amazigh entre necesidades y derechos en Marruecos», de Bochra Laghssais, i «Las familias reconstituidas: figuras parentales tradicionales en conflicto», de Elvira Mondragón García. Finalment, el premi al Millor Treball Final de Grau ha sigut per a Sheila Parra Gómez per «Un retrato de sor María de Ágreda, como ejemplo de mujer de su tiempo».

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00